| *Alytes cisternasii* |
| --- |
|  |
| Estado de conservación |
| Case ameazada (NT)Case ameazada |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Amphibia |
| Orde: | Anura |
| Familia: | Alytidae |
| Especie: | ***Alytes cisternasii***Boscá, 1879 |

 |
|  |

***Alytes cisternasii*** é unha especie de sapo da familia Alytidae (antes Discoglossidae) que é endémico de Portugal e o occidente de España, chegando aos límites de Galicia. Encóntrase tipicamente en hábitats abertos como praderías e bosques abertos de aciñeiras e sobreiras. A perda de hábitat é unha das ameazas para a súa supervivencia.

Descrición
----------

Crece ata unha lonxitude duns 40 mm, e os machos son máis pequenos que as femias. O seu morro é arredondado e os ollos grandes con pupilas verticais. Teñen pequenas verrugas a miúdo de cor laranxa nas pálpebras superiores. As glándulas paratiroides son relativamente pequenas e o tímpano apreciable. Teñen moitos tubérculos polo corpo e concentracións de verrugas glandulares baixo os brazos, na área das inguas e nos nocellos. As extremidades son bastante curtas. A cor da parte superior é gris amarronada con manchas escuras e as verrugas adoitan ser avermelladas. As partes inferiores non teñen manchas e son brancas agrisadas. Os seus dous tubérculos metatarsianos adoitan utilizarse como carácter distintivo con respecto a *Alytes obstetricans* (que ten tres xeralmente), pero hai excepcións nesta última especie.

Distribución e hábitat
----------------------

É nativo de Portugal e a parte occidental de España, pero non na parte norte, chegando aos límites de Galicia, e vive a altitudes de ata 1 300 m sobre o nivel do mar. O seu hábitat preferido son as zonas de matogueira de tipo mediterráneo, pasteiros e bosques de aciñeiras (*Quercus ilex*) e sobreiras (*Quercus suber*) pouco densos.

Bioloxía
--------

O apareamento ten lugar no outono e poñen os ovos en terra. Seguidamente, o macho recolle a masa de ovos e envólvea arredor das súas patas traseiras, e transpórtaas permanentemente ata que os embrións en desenvolvemento están listos para eclosionar. Pode transportar 180 ovos resultantes de catro postas feitas por diferentes femias. O macho deposita os cágados que están eclosionando en corpos de auga axeitados, onde continúan o seu desenvolvemento. A metamorfose ocorre uns catro meses despois cando os cágados miden uns 70 mm de longo. De hábitos crepusculares e nocturnos, ten unha actividade outonal nunha parte importante da súa distribución central e oriental, sendo máis variable nas zonas costeiras e máis ao norte.

Status
------

A IUCN considera esta especie como "Case ameazada". As principais ameazas ás que se enfronta son a degradación do seu hábitat terrestre, a contaminación e a perda de pozas e lagoas axeitadas para reproducirse, así como a introdución do cangrexo de río americano invasor *Procambarus clarkii* e de peixes non nativos que depredan os cágados. Tamén está ameazado por unha enfermidade infecciosa fúnxica chamada quitridiomicose.

Notas
-----

1. 1 2 3 4 5  Beja, Pedro; Bosch, Jaime; Tejedo, Miguel; Lizana, Miguel; Martínez-Solano, Iñigo; Salvador, Alfredo; García-París, Mario; Gil, Ernesto Recuero; Arntzen, Jan Willem; Marquez, Rafael; Paniagua, Carmen Diaz (2009). "*Alytes cisternasii*". *Lista Vermella da IUCN* (IUCN) **2009**: e.T55266A11283060. doi:10.2305/IUCN.UK.2009.RLTS.T55266A11283060.en. Consultado o 3 January 2018.
2. ↑  Frost, Darrel R. (2015). "*Alytes cisternasii* Boscá, 1879". *Amphibian Species of the World: an Online Reference. Version 6.0*. American Museum of Natural History. Consultado o 10 September 2015.
3. 1 2  van der Meijden, Arie; Vredenburg, Vance; Mahoney, Meredith (2002-05-25). "*Alytes cisternasii*". *AmphibiaWeb*. Consultado o 2013-12-08.

Véxase tamén
------------

### Ligazóns externas

|  |  |
| --- | --- |
|  | Wikimedia Commons ten máis contidos multimedia na categoría:  ****Alytes cisternasii**** |

|  |  |
| --- | --- |
|  | Wikispecies posúe unha páxina sobre:  ****Alytes cisternasii**** |

|  |  |
| --- | --- |
| Identificadores taxonómicos | 
* ADW: Alytes\_cisternasii
* Amphibiaweb: 1519
* EOL: 1037743
* EUNIS: 634
* FE: 177868
* FE-New: ID
* GBIF: 2426610
* iNaturalist: 24475
* IRMNG: 10767462
* ITIS: 662323
* IUCN: 55266
* NBN: NHMSYS0000375855
* NCBI: 214502
* uBio: 4802073

 |